Armin Laschet (Armín Lassét) bar í dag sigur úr býtum í kjöri á formanni Kristilegra demókrata, stjórnarflokks Angelu Merkel, kanslara Þýskalands. Hann var einn þriggja frambjóðenda.
Þrír karlmenn buðu sig fram í formannssætið. Svo fór að Armin Laschet fékk flest atkvæði í síðari umferð kosninganna. Hann er ríkisstjóri í sambandsríkinu Norðurrín-Vestfalíu og þótti líklegastur frambjóðendanna þriggja til að halda áfram á sömu braut og Merkel hefur verið. Formaðurinn verður annað hvort kanslaraefni flokksins í kosningum í september, eða ræður miklu um það hver gegnir því hlutverki. AFP fréttastofan segir að líklegt að Merkel hafi stutt Laschet í embættið því hún hafi eitt sinn látið þau orð falla að hann það sem til þyrfti til að gegna embætti kanslara Þýskalands.
Merkel lét af formennsku í flokknum árið 2018 og tók Annegret Kramp-Karrenbauer (Anne-grét - Kramp - Karrenbáer) við. Hún lýsti því yfir fyrr á árinu að hún myndi ekki sækjast eftir því að verða kanslaraefni flokksins.